
ARİTMİL    tabletlər
ARYTMIL
Beynəlxalq patentləşdirilməmiş adı: Amiodarone                                 
Tərkibi
Təsiredici maddə:   1 tabletin tərkibində 200 mq amiodaron hidroxlorid vardır (100% quru maddə
                                yə nəzərən).
Köməkçi maddələr: qarğıdalı nişastası, mikrokristallik sellüloza, kalsium stearat, povidon, laktoza 
                                 monohidrat.
Təsviri

Dəyirmi formalı, ağ və ya demək olar ki ağ rəngli, yastı səthə malik, kənarları kəsik, üzərində bölmə xətti olan tabletlərdir.
Farmakoterapevtik qrupu
Каrdioloji preparatlar. III sinif antiaritmik preparatlar. 
АТC kodu: С01BD01.

Farmakoloji xüsusiyyətləri

Farmakodinamikası

III sinif antiaritmik preparat. Antiaritmik təsir, əsasən, kardiomiosit membranlarının kalium kanallarının blokadası, həmçinin kalsium kanallarının blokadası, AV-düyündə keçiriciliyin ləngiməsi və sinus düyününün avtomatizminin azalması hesabına təsir potensialının 3-cü fazasının artması ilə bağlıdır. Əhəmiyyətsiz dərəcədə açıq və inaktivləşmiş natrium kanallarını blokada edir və sürətli natrium axınının girişini ləngidir. Preparat qeyri-rəqabət zəminində əsasən miokardın α- və β-adrenoreseptorlarını blokada edir ki, nəticədə sinoatrial, qulaqcıq (atrial) və AV-keçiriciliyi ləngidir və bu zaman mədəcikdaxili keçiriciliyə təsir göstərmir. Amiodaron refrakter dövrü uzadır və miokardın oyanıqlığını azaldır. Oyanmanın ötürülməsini ləngidir və əlavə qulaqcıq-mədəcik yolları ilə refrakter dövrü uzadır. Amiodaronun antianginal təsiri ürəyin yığılma tezliyini azaltmaqla və damarların ümumi periferik müqavimətini azaltmaqla miokardın oksigenə olan tələbatının azaltması ilə əlaqədardır. Amiodaron əhəmiyyətli mənfi inotrop effekt törətmir. 
Farmakokinetikası

Amiodaron böyük paylanma həcminə malikdir. İstifadə edildiyi ilk günlərdə praktiki olaraq bütün toxumalarda toplanır, xüsusilə piy toxumalarında, qaraciyərdə, dalaqda, ağciyərlərdə. Bir neçə gündən sonra amiodaronun orqanizmdən xaric olması baş verir. Stabil konsentrasiyası pasiyentin fərdi xüsusiyyətlərindən asılı olaraq, 1 aydan bir neçə aya qədər müddət ərzində yaranır. Amiodaron orqanizmdən ödlə və nəcislə xaric olunur. Böyrək ekskresiyası cüzidir. Yarımxaricolma dövrü 20-100 gündür. Amiodaronla müalicənin dayandırılmasından sonra onun orqanizmdən xaric olması bir neçə ay ərzində davam edir. Amiodaronun tərkibində yod vardır, ona görə də qaraciyərdə metabolizm zamanı yodun ayrılması və onun sidiklə duzlar şəklində xaric olması baş verir. Amiodaronun və onun metabolitlərinin əsas hissəsi 30 gündən artıq müddət ərzində bağırsaq vasitəsilə xaric olur. Preparatın ləğv edilməsindən sonra onun effektiv təsiri bir neçə gün və ya hətta bir neçə həftə  ərzində davam edir.  

İstifadəsinə göstərişlər
Residivlərin profilaktikası:

· xəstənin həyatı üçün təhlükə təşkil edən mədəcik taxikardiyası: müalicəni stasionar şəraitdə, pasiyentin vəziyyətinə daimi nəzarət etməklə başlamaq lazımdır;

· əmək qabiliyyətinin itirilməsinə gətirib çıxaran simptomatik mədəcik taxikardiyası (sənədlərlə təsdiqlənmiş); 
· müalicə tələb edən və digər preparatların müalicəvi effektinin olmadığı və ya əks göstəriş olduğu hallarda, supraventrikulyar taxikardiya (sənədlə təsdiq edilmiş); 
· mədəciklərin fibrillyasiyası.

Supraventrikulyar taxikardiyanın müalicəsi: fibrillyasiyanın və ya qulaqcıqların səyriməsinin ləngidilməsi və ya azaldılması.
Ürəyin işemik xəstəliyi və/və ya sol mədəciyin funksional pozğunluğu (bax: «Farmakodinamika» bölməsi).
Əks göstərişlər
· Yoda və/və ya amiodarona və ya preparatın digər komponentlərinə qarşı yüksək həssaslıq; 

· sinus bradikardiyası, (< 50-55 vurğu/dəq), sinoatrial blokada, süni ritm aparıcısının olmadığı zaman sinus düyününün zəifliyi sindromu (sinus düyününün dayanması təhlükəsi);

· süni ritm aparıcısı olmayan zaman keçiriciliyin ağır pozulmaları (II və III dərəcəli AV-blokada bifassikulyar və ya trifassikulyar blokada);

· qalxanabənzər vəzinin funksional pozğunluqları (hipotireoz, hipertireoz). Müalicəyə başlayana qədər bütün pasiyentlərdə qalxanabənzər vəzinin funksiyasını yoxlamaq lazımdır. 
·  «Torsades de pointes» tipli polimorf mədəcik taxikardiyası törədə bilən preparatlarla eyni zamanda istifadə: 
- IА sinif antiaritmik preparatlar (xinidin, hidroxinidin, dizopiramid); 

- III sinif antiaritmik preparatlar (sotalol, dofetilid, ibutilid); 

- arsen birləşmələri, bepridil, sizaprid, difemanil, dolasetron (venadaxili), domperidon, dronedaron, prukaloprid, eritromisin (venadaxili), mizolastin, moksifloksasin, levofloksasin, mekvitazin, mizolastin, sitalopram, escitalopram, spiramisin (venadaxili), vinkamin (venadaxili), toremifen, bəzi neyroleptiklər kimi digər preparatlar (ətraflı məlumat üçün bax:  «Digər dərman vasitələri ilə qarşılıqlı təsiri və qarşılıqlı təsirin digər növləri»).
-  telaprevir;

-  kobisistat.

Xüsusi göstərişlər və ehtiyat tədbirləri
Amiodaron ilə müalicə yalnız ürək aritmiyalarının müalicəsində lazımi bilik və təcrübəyə malik olan həkim tərəfindən aparılmalı və nəzarət edilməlidir.
Qalaktozaya qarşı dözümsüzlük, laktaza çatışmazlığı, qlükoza-qalaktoza malabsorbsiya sindromu kimi nadir irsi problemləri olan pasiyentlər tərkibində qalaktoza olduğu üçün bu preparatı qəbul etməməlidirlər. 
Amiodaron görmə orqanlarında, ürəkdə, ağciyərlərdə, qaraciyərdə, qalxanabənzər vəzidə, dəridə, periferik sinir sistemində ciddi əlavə reaksiyalar törədə bilər. Bu reaksiyaların baş verməsi müəyyən vaxt keçməsindən sonra da mümkün olduğu üçün, uzunmüddətli müalicə zamanı pasiyentlərin vəziyyətinə ciddi nəzarət etmək lazımdır. Arzuolunmaz təsirlər dozadan asılı olduğu üçün dəstəkləyici müalicə zamanı minimal effektiv dozalardan istifadə etmək lazımdır.  

Ürək effektləri və elektrolit balansının pozulması
Müalicəyə başlamazdan əvvəl hər bir pasientə EKQ edilməli, qan plazmasında kaliumun səviyyəsini təyin edilməlidir.

Yaşlı xəstələrdə ürək döyüntüsünün daha aydın azalması müşahidə oluna bilər.
Ahıl yaşlı pasiyentlərə, ürək qlikozidləri alan pasiyentlərə preparatı ehtiyatla təyin etmək lazımdır, belə ki bu zaman ağır bradikardiyanın, idioventrikulyar ritmin baş verməsinin mümkünlüyü ilə keçiriciliyin ağır pozulmasının inkişaf riski yüksək olur, xüsusilə yüksək dozalardan istifadə zamanı. Belə vəziyyətlər yaranarsa, preparatla müalicəni dayandırmaq lazımdır, β-adrenomimetiklərin və ya qlükaqonun istifadə edilməsi, lazım gələrsə – kardiostimulyasiya mümkündür. Amiodaronun yarımxaricolma dövrünün uzunmüddətli olmasını nəzərə alaraq, ağır bradikardiya zamanı süni ritm aparıcısının birləşdirilməsinin mümkünlüyünə baxmaq məqsədəuyğundur. 
Ürək çatışmazlığının latent və ya inkişaf edən dövrlərində amiodaronun tablet dərman formasının istifadə edilməsi əks göstəriş deyildir, lakin ehtiyatlı olmaq lazımdır, belə ki, mövcud ürək çatışmazlığı güclənə bilər. Belə hallarda Aritmil müvafiq preparatlarla kompleks şəklində istifadə edilməlidir. 
Ahıl yaşlı pasiyentlərdə ürək yığılmalarının tezliyinin əhəmiyyətli dərəcədə azalması mümkündür. 
II və III dərəcəli AV-blokada, sinoatrial blokada və ya bifassikulyar blokada baş verərsə, preparatla müalicəni dayandırmaq lazımdır.  
Amiodaron aşağı proaritmik effektə malikdir, hansı ki, əsasən mədəciklərin repolyarizasiya dövrünü uzadan preparatlarla birlikdə istifadə zamanı və ya elektrolit balansının pozulmaları zamanı (xüsusilə hipokaliemiya zamanı) meydana çıxır. Amiodaronla müalicə zamanı yeni aritmiyanın baş verməsi və ya mövcud aritmiyanın kəskinləşməsi (bəzən ölümlə nəticələnən) barədə məlumat verilmişdir; hipokaliemiya ilə assosiasiya oluna bilən vəziyyətlərə diqqət etmək lazımdır. Baxmayaraq ki, amiodaron QT-intervalının uzanmasına səbəb ola bilər, onun «Torsades de pointes» tipli paroksizmal mədəcik taxikardiyası törətmək qabiliyyəti yüksək deyildir. 
Müalicəyə başlamazdan əvvəl hər pasiyent üçün EKQ aparmaq, qan plazmasında kaliumun səviyyəsini təyin etmək lazımdır. Hipokaliemiyanı və elektrolit balansının digər pozulmalarını amiodaronun qəbulundan əvvəl korrektə etmək və EKQ-nin, qanda elektrolitlərin miqdarının monitorinqini və preparatdan istifadə müddətində pasiyentin klinik monitorinqini keçirmək lazımdır.  

Amiodaron kardioverter/defibrillyator implantasiya olunmuş və ya kardiostimulyator qoyulmuş pasiyentlərdə defibrillyasiyanın və/və ya elektrokardiostimullaşmanın qıcıq qapısını yüksəldə bilər ki, bu da qurğunun effektivliyinə mənfi təsir göstərə bilər. Qurğunun lazım olan qaydada fəaliyyət göstərməsini təmin etmək üçün preparatla müalicəyə başladıqdan sonra və ya dozanın dəyişdirilməsi zamanı müntəzəm testlərin keçirilməsi tövsiyə edilir. 
Ağır bradikardiya (“Digər dərman vasitələri ilə qarşılıqlı təsiri” bölməsinə keçid edin).

Amiodaronun hepatit C-nin müalicəsi üçün eyni anda sofosbuvir və digər virus əleyhinə dərman vasitəsi ilə (məs., deklatasvir, simeprevir və ya ledipasvir) kombinə edilmiş istifadəsi zamanı ağır simptomatik və həyat üçün təhlükəli olan bradikardiya, mexanizmi bəlli olmayan ürək blokadası halları qeydə alınmışdır. Bu səbəbdən, bu preparatların amiodaronla birlikdə yeridilməsi tövsiyə edilmir. Əgər bu preparatların amiodaronla eyni zamanda istifadəsi qaçılmazdırsa, o zaman sofosbuvirin digər virus əleyhinə preparatlarla kombinə edilmiş istifadəsindən əvvəl pasientin klinik monitorinqini aparmaq zəruridir. Bradiaritmiya yaranma riskinin yüksək olduğu pasientlərin sofosbuvirin istifadəsinə başladıqdan sonra ən azı 48 saat ərzində xüsusi stasionar şəraitdə klinik monitorinqinin aparılması vacibdir. 

Uzunmüddətli yarımxaricolma dövrünə malik olduğunu nəzərə alaraq, amiodaronun son bir neçə ay qəbulunu dayandıran və sofosbuvirin ayrıca və ya digər virus əleyhinə preparatla qəbulunu başlamalı olan pasientlərin monitorinqi aparılmalıdır. Hepatit C-nin müalicəsi üçün bu preparatları amiodaronla qəbul edən və ya ürək döyüntüsünün tezliyini azaldan digər preparatlar qəbul etməyən pasientləri bradikardiya və ürək blokadasının səbəb olduğu simptomlar barədə xəbərdar etmək və bu simptomların yaranması zamanı təcili tibbi yardıma müraciət etməli olmalarıyla bağlı məlumatlandırmaq lazımdır

Endokrin effektlər

Amiodaronun tərkibində yod vardır (200 mq preparatın tərkibində təqribən 75 mq yod vardır), ona görə də o, qalxanabənzər vəzidə radioaktiv yodun toplanması testlərinin nəticələrinə təsir göstərə bilər, lakin qalxanabənzər vəzinin funksional testlərinin nəticələrinin (fТ3, fТ4, TTH hormonların səviyyəsi) izah edilməsinin mümkünlüyü qalır. Venadaxili amiodaronun istifadəsi hipertireozun/hipotireozun inkişafına səbəb ola bilər, xüsusilə anamnezdə (o cümlədən ailəvi) qalxanabənzər vəzinin disfunksiyası olan pasiyentlərdə və ya peroral amiodaron qəbul edən/əvvəllər qəbul etmiş pasiyentlərdə.
Amiodaronun istifadəsi  hipertireozun/hipotireozun inkişafına səbəb ola bilər, xüsusilə anamnezdə (o cümlədən ailəvi) qalxanabənzər vəzinin disfunksiyası olan pasiyentlərdə və ahıl yaşlı pasiyentlərdə. Ona görə də müalicə başlanana qədər, müalicə müddətində (hər 6 aydan bir) və müalicə qurtardıqdan sonra bir neçə ay müddətində qalxanabənzər vəzinin funksiyasının ciddi klinik və laborator qiymətləndirilməsini aparmaq lazımdır, xüsusilə anamnezində tireoid papula, ur və ya qalxanabənzər vəzinin digər disfunksiyası olan pasiyentlərdə. 
Amiodaron periferik toxumalarda tiroksinin (Т4) triyodtironinə (Т3) çevrilməsini inhibə edir və klinik eutireoid pasiyentlərdə izolə edilmiş biokimyəvi dəyişikliklərə (qan zərdabında fТ4-ün səviyyəsinin artması, fT3-ün səviyyəsinin bir qədər azalması) gətirib çıxara bilər. Вelə hallarda amiodaronla müalicənin dayandırılmasına səbəb yoxdur, əgər qalxanabənzər vəzinin xəstəliyini göstərən heç bir klinik və ya sonrakı laborator (TTH) sübut yoxdur. 
Aşağıdakı klinik əlamətlər meydana çıxarsa hipotireoz-dan şübhələnmək lazımdır: bədən kütləsinin artması, soyuğa dözümsüzlük, aktivliyin azalması, güclü bradikardiya. Diaqnoz qan zərdabında TTH-ın səviyyəsinin artması ilə, tireotropin-rilizinq hormonla funksional sınağın aparılması ilə təsdiq olunur. Т3 və Т4-ün səviyyələri aşağı ola bilər. 
Eutireoid vəziyyət, adətən, amiodaronla müalicənin dayandırılmasından sonra 1-3 ay müddətində bərpa olunur. 
Həyat üçün təhlükəli vəziyyətlərdə, hipotireozun baş verməsi zamanı amiodaronla müalicə levotiroksinlə birlikdə davam etdirilə bilər, hansının ki, dozası qalxanabənzər vəzinin hormonlarının səviyyəsinə müvafiq olaraq korrektə edilir. 
Hipertireoz amiodaronla müalicənin gedişində və ya onun dayandırılmasından bir neçə ay sonra baş verə bilər. Bədən kütləsinin səbəbsiz olaraq azalması, asteniya, narahatlıq, ürək yığılmalarının tezliyinin artması, aritmiyanın inkişafı, stenokardiya, ürək çatışmazlığı kimi klinik əlamətlərin meydana çıxması zamanı dərhal bu barədə həkimə məlumat vermək lazımdır. Həmçinin, antianginal və/və ya antiaritmik dərman vasitələrinin effektivliyinin kifayət qədər olmaması, ahıl 
yaşlı pasiyentlərdə – psixi simptomların inkişafı, hətta tireotoksikoz mümkündür. Diaqnoz qan zərdabında TTH-ın əhəmiyyətli dərəcədə azalması, T3-ün yüksəlməsi və tireotropin-rilizinq hormonun funksional sınağının aparılması zamanı TTH-ın hasil edilməsinin azalması ilə təsdiq edilir. Qan zərdabında Т3-ün əks səviyyəsinin yüksəlməsi də mümkündür. Təsdiq olunmuş hipertireoz zamanı amiodaronla müalicə mütləq dayandırılmalıdır. Klinik sağalma, adətən, bir neçə ay müddətində baş verir və qalxanabənzər vəzinin göstəricilərinin normallaşmasına səbəb olur. Hipertireozun letal gedişi barədə məlumat verilmişdir.

Ağır tireoid hiperaktivlik zamanı antitireoid preparatların istifadəsinin (başlanğıc mərhələlərdə yüksək dozaların istifadəsi mümkündür) məqsədəuyğunluğu nəzərdən keçirilməlidir, effektivlik olmadıqda – bir neçə həftə ərzində kortikosteroidlərin yüksək dozaları ilə (məsələn, 1 mq/kq prednizolon) birlikdə.   

Ağciyər effektləri
Təngnəfəsliyin və/və ya quru öskürəyin baş verməsinə preparatın ağciyər toksikliyinin (yüksək həssas pnevmonit, alveolyar/interstisial pnevmonit və ya fibroz, plevrit, pnevmoniya ilə obliterasiyaedici bronxiolit) mümkün əlaməti kimi baxmaq lazımdır. Adətən vəziyyətin pisləşməsi tədricən baş verir, lakin sürətli proqressivləşmə də mümkündür. Bu halların əksəriyyəti uzunmüddətli müalicə zamanı qeydə alınmışdır, yalnız onlardan bəziləri müalicənin başlanmasından sonra tezliklə inkişaf etmişdir. Ağciyər toksikliyinin ölümlə nəticələnən halları barədə məlumatlar olmuşdur. 
Ağciyər pozğunluqları adətən amiodaronun erkən ləğv edilməsi zamanı həm kortikosteroidlərdən istifadə edərkən, həm də onsuz, geridönərdir.  Klinik simptomlar adətən bir neçə həftə ərzində itir, sonra ağciyərlərin rentgenoloji mənzərəsinin və funksiyasının bərpa olunması daha ləng baş verir  

(bir neçə ay ərzində). Bəzi pasiyentlərin vəziyyəti preparatın ləğv edilməsinə baxmayaraq, pisləşə bilər. 
Ayrı-ayrı hallarda interstisial pnevmoniya ilə bağlı plevrit müşahidə edilə bilər.  

Ağır respirator pozğunluqları olan, xüsusilə bronxial astmalı pasiyentlərdə ayrı-ayrı hallarda bronxospazm baş verə bilər. 
Hepatobiliar effektlər

Amiodaronun qəbulu qaraciyərdə sirroz, hepatit, sarılıq və qaraciyər çatışmazlığı daxil olmaqla (bəzən letal nəticə ilə) müxtəlif effektlər törədə bilər (əsasən, uzunmüddətli müalicə zamanı, bəzən müalicənin əvvəlində, xüsusilə amiodaronun venadaxili yeridilməsindən sonra). Ona görə müalicənin başlanmasına qədər, Aritmillə müalicə dövründə qaraciyərin zədələnmələrini erkən aşkar etmək üçün müntəzəm olaraq (hər 6 aydan bir) qaraciyərin funksiyasını (transaminazaların aktivliyini) yoxlamaq tövsiyə olunur.  

Sinir sistemində baş verən pozğunluqlar
Uzunmüddətli istifadə zamanı amiodaron periferik sensomotor neyropatiya və/və ya miopatiya törədə bilər. Bunlar dönər xarakter daşıyır və preparatın ləğvindən sonra aradan qalxır. Lakin, bərpa prosesi tam olmaya bilər, çox ləng gedə və preparatın ləğv edilməsindən yalnız bir neçə ay sonra meydana çıxa bilər. 
Görmə orqanlarında baş verən pozğunluqlar
Görmə dəqiqliyinin pisləşməsi baş verərsə və ya görmə itiliyi aşağı düşərsə, dərhal göz dibinin müayinəsi daxil olmaqla,  tam oftalmoloji müayinə aparmaq lazımdır. Amiodaron tərəfindən törədilən neyropatiya və/və ya görmə sinirinin nevriti  baş verərsə, amiodaronun qəbulunu dayandırmaq lazımdır, belə ki, tam korluğa qədər onların proqressivləşməsi  riski mövcuddur. Sonradan hər il belə pasiyentlərdə oftalmoloji müayinə aparılması tövsiyə olunur. 
Müalicənin əvvəlində qan zərdabında transaminazaların aktivliyinin adətən mötədil (normadan 1,5-3 dəfə yüksək) izolə olunmuş yüksəlməsi mümkündür Bu göstəricilərin normallaşması dozanın azaldılması zamanı və ya hətta spontan şəkildə baş verir. 
Zərdab transaminazalarının səviyyəsinin yüksəlməsi ilə və/və ya sarılıqla qaraciyərin kəskin zədələnməsi halları mümkündür; belə hallarda müalicəni dayandırmaq lazımdır. 
Amiodaronla uzunmüddətli müalicə zamanı qaraciyərin xroniki zədələnməsi halları barədə məlumat verilmişdir. Amiodaronla 6 aydan artıq müalicə zamanı laborator göstəricilər dəyişərsə (zərdab transaminazalarının səviyyəsinin 1,5-5 dəfə yüksəlməsi) və/və ya klinik əlamətlər meydana çıxarsa (hepatomeqaliya mümkündür), qaraciyərin xroniki zədələnməsinin mümkünlüyündən şübhələnmək lazımdır. Preparatın ləğv edilməsindən sonra klinik və laborator anomaliyalar, adətən, geriyə inkişaf edir, lakin, tək-tək hallarda letal sonluqlar barədə məlumat verilmişdir. Histoloji əlamətlər psevdoalkoqol hepatitə və ya qaraciyərin sirrozuna müvafiq ola bilər. 
Aritmillə müalicə müddətində alkoqoldan istifadə edilməsi arzuolunmazdır, baxmayaraq ki, qaraciyərə mənfi təsirin güclənməsi barədə məlumat olmamışdır. 

Dermatoloji effektlər
Pasiyentləri xəbərdar etmək lazımdır ki, birbaşa günəş şüalarının, UB-şüaların təsirindən qaçsınlar və müalicə müddətində günəş şüalarından qoruyucu vasitələrdən istifadə etsinlər, belə ki, dəri günəş şüalarının təsirinə qarşı həddindən artıq həssas ola bilər. Bu effekt preparatın ləğv edilməsindən sonra bir neçə ay ərzində saxlanıla bilər. Əksər hallarda simptomlar dərinin açıq sahələrinin sancması, yanması hissi ilə və eritema ilə məhdudlaşır, lakin, qabarların əmələ gəlməsi ilə ağır fototoksik reaksiyaların baş verməsi mümkündür. 

Ağır dəri reaksiyaları

Həyat təhlükəsi yaradan bəzi dəri reaksiyalarının, hətta Stivens-Conson (SCS) sindromu, toksik epidermal nekroliz (TEN) kimi ölümcül nəticələnən dəri reaksiyalarının yaranması ilə bağlı məlumat daxil olmuşdur. (SCS)/(TEN) inkişafının göstəriciləri və ya hər hansı simptomları yarandıqda (məs., dəridə proqressivləşən sulu qabarcıqlı səpgilər və ya selikli qişanın zədələnməsi) amiodaronun müalicəsi dayandırılmalıdır.

Аnesteziya
Cərrahi əməliyyatdan əvvəl mütləq anestezioloqu  xəbərdar etmək lazımdır ki, pasiyent amiodaron almışdır/alır. 
Amiodaronla müalicə zamanı tək-tək hallarda, adətən bilavasitə cərrahi əməliyyatdan sonrakı dövrdə, bəzən ölümlə nəticələnən kəskin respirator distress-sindromu barədə məlumat verilmişdir. Onun inkişafı oksigenin yüksək konsentrasiyaları ilə qarşılıqlı təsir nəticəsində baş verə bilər. Ağciyərlərin məcburi ventilyasiyası zamanı belə pasiyentləri ciddi müşahidə altında saxlamaq tövsiyə edilir. 
Amiodaronun uzun müddət istifadə edilməsi həmçinin, ümumi və yerli anesteziya ilə bağlı bradikardiya, arterial hipotenziya, ürək atımının dəqiqəlik həcminin azalması və keçiriciliyin pozulması kimi hemodinamik əlavə təsirlərin riskini yüksəldə bilər.  

Dərman qarşılıqlı təsirləri (ətraflı məlumat üçün «Digər dərman vasitələri ilə qarşılıqlı təsiri və qarşılıqlı təsirin digər növləri» bölməsinə baxın)
Arzuolunmaz effektlərin qarşısını almaq üçün, amiodaronun klinik əhəmiyyətli qarşılıqlı təsirlərini nəzərə alaraq, ciddi şəkildə yanaşı müalicə təyin etmək lazımdır. 
Amiodaronun β-blokatorlarla, kalsium kanallarının ürək yığılmalarının tezliyini azaldan bəzi blokatorları ilə (verapamil, diltiazem), bağırsağın hərəki fəaliyyətini stimullaşdıran və hipokaliemiya törədə bilən işlədicilərlə, flüorxinolonlarla və İİV-proteazanın inhibitorları ilə birlikdə istifadəsi tövsiyə olunmur. 
Həmçinin amiodaronun flekainidlə birlikdə istifadəsi zamanı sonuncunun plazma səviyyəsinin yüksəlməsini nəzərə alaraq, flekainidin dozasını müvafiq olaraq azaltmaq və pasiyentin vəziyyətinin ciddi monitorinqini aparmaq lazımdır.  

Amiodaronla müalicə zamanı qreypfrut şirəsi istifadə etmək tövsiyə olunmur (qanda amiodaronun konsentrasiyasının yüksəlməsi riski). 

Köməkçi maddələr
Nadir irsi qalaktozaya qarşı dözümsüzlük, laktaza çatışmazlığı, qlükoza-qalaktoza malabsorbsiya sindromu olan xəstələr, tərkibində laktoza olduğuna görə dərman vasitəsini qəbul etməməlidirlər.

Uşaqlarda amiodaronun təhlükəsizliyi və effektivliyi nəzarət edilən klinik sınaqlarda qiymətləndirilməmişdir.
Arzuolunmaz təsirlər ("Yan təsirlər" bölməsinə baxın) ən çox dərmanın yolverilən həddən artıq dozada qəbulu ilə əlaqələndirilir. Bu reaksiyaların baş verməsi vaxtında gecikə biləcəyi üçün uzun müddətli müalicə alan xəstələrin vəziyyəti diqqətlə izlənilməlidir. Mənfi hadisələrin dozadan asılı olduğunu nəzərə alsaq, ən aşağı effektiv dəstəkləyici dozalarından istifadə etməklə onların qarşısını almaq və ya minimuma endirmək olar.
Hamiləlik və laktasiya dövründə istifadəsi

Heyvanlar üzərində aparılan tədqiqatlar amiodaronun hər hansı teratogen təsirini aşkar etməmişdir, ona görə də insanlarda malformasiya təsiri gözlənilmir. Hamiləliyin birinci trimestrində istifadə edildikdə, amiodaronun insanlarda mümkün teratogen və ya fetotoksik təsirlərini qiymətləndirmək üçün kifayət qədər klinik məlumatlar yoxdur.
Dölün qalxanabənzər vəzi 14-cü həftədən yodu birləşdirməyə başladığı üçün bu vaxta qədər amiodaron istifadə edildikdə, dölün qalxanabənzər vəzinə təsir gözlənilmir. Bu müddətdən sonra amiodaron istifadə edərkən həddindən artıq yodun yüklənməsi döldə hipotiroidizmə səbəb ola bilər, hansı ki, laboratoriya testləri ilə aşkar edilə bilər və ya hətta klinik olaraq zob kimi görünə bilər. Amiodaronun dölün qalxanabənzər vəzinə təsirini nəzərə alaraq, bu preparatın qəbulunun faydaları risklərdən çox olmadıqda, hamiləlik dövründə istifadəsi əks göstərişdir.
Amiodaron və onun metabolitləri və həmçinin yod, əhəmiyyətli miqdarda ana südünə keçir. Körpədə hipotiroidizmin inkişaf riskini nəzərə alaraq, amiodaron ilə müalicə zamanı ana südü ilə qidalanma əks göstərişdir.
Digər dərman vasitələri ilə qarşılıqlı təsiri 
Amiodaronun yarımxaricolma dövrünün uzunmüddətli olması ilə əlaqədar olaraq, qarşılıqlı təsir imkanı nəinki müalicə prosesində digər dərman vasitələri ilə birlikdə istifadə zamanı, həmçinin amiodaronun ləğvindən sonra bir neçə ay müddətində də mövcuddur.  

Аntiaritmik preparatlar
Bir neçə antiaritmik preparatın birlikdə istifadəsi zamanı miokardial depressiya güclənir. 

Əksər antiaritmik preparatlar ürəyin avtomatizmini, keçiriciliyini və miokardın yığılmasını zəiflədir. Müxtəlif siniflərə aid olan antiaritmik preparatların eyni vaxtda istifadəsi sayəsində  əlverişli terapevtik effekt əldə edilə bilər, lakin əksər hallarda belə bir kombinasiya ilə müalicə klinik monitorinq və EKQ monitorinqini tələb edir. "Torsades de pointes" tipli mədəcik taxikardiyasına səbəb ola bilən antiaritmik dərmanların (amiodaron, disopiramid, quinidin birləşmələri, sotalol və başqaları) eyni vaxtda istifadəsi əks göstərişdir.

İstisna halları çıxmaqla, eyni sinifdən olan antiaritmik dərmanların eyni vaxtda istifadəsi tövsiyə edilmir, çünki bu cür müalicə ürək-damar sisteminin mənfi təsirləri riskini artırır.

Amiodaronun mənfi inotrop təsiri olan, bradikardiya və/və ya atrioventrikulyar keçiriciliyin yavaşlamasına səbəb olan dərmanlarla eyni vaxtda istifadəsi diqqətli klinik monitorinq və EKQ nəzarətini tələb edir.

"Torsades de pointes" tipli paroksizmal mədəcik taxikardiyasına səbəb ola bilən preparatlar
Bu ciddi aritmiya növü antiaritmik təsirə malik olub-olmamasından asılı olmayaraq müəyyən dərman vasitələri tərəfindən törədilə bilər. Onun inkişafına yol açan amillər hipokaliemiya ("Hipokaliemiyaya səbəb ola bilən dərman vasitələri" bölməsinə baxın), bradikardiya ("Ürək ritmini zəiflədən dərman vasitələri" bölməsinə baxın) və ya QT intervalının əvvəlcədən mövcud olan anadangəlmə və ya qazanılmış uzanmasıdır.

"Torsades de pointes" tipli paroksizmal taxikardiyaya səbəb ola bilən dərmanlara, xüsusən də IA, III siniflərin antiaritmik dərmanları və bəzi neyroleptiklər daxildir. Dolasetron, eritromisin, spiramisin və vinkamin üçün bu qarşılıqlı təsir yalnız onların venadaxili yeridilmə formalarından istifadə edildikdə həyata keçirilir.
Hər biri "Torsades de pointes" tipli mədəcik taxikardiyasının yaranmasına səbəb olan iki dərman vasitəsinin eyni vaxtda istifadəsi əks göstərişdir.

Bununla belə, bu, tamamilə zəruri hesab edilən və yalnız digər "Torsades de pointes" kimi mədəcik taxikardiyasının yaranmasına səbəb olan dərmanlarla birlikdə istifadəsi tövsiyə edilməyən bu dərman vasitələrinin bəzilərinə şamil edilmir: metadon, antiparazitar preparatlar (halofantrin, lumefantrin, pentamidin), neyroleptiklər.

Ürək ritmini zəiflədən preparatlar
Bir çox dərman vasitələri bradikardiyaya səbəb ola bilər. Bu, xüsusilə IA sinif antiaritmik dərmanlara, β-blokatorlara, III sinifə aid müəyyən antiaritmik dərman vasitələrinə, müəyyən kalsium kanalları blokatorlarına, üskükotu preparatlarına, pilokarpin və antixolinesteraza agentlərinə aiddir.
Amiodaronun digər dərman vasitələrinə təsiri
Amiodaron və/və ya onun metaboliti dezetilamiodaron CYP1A1, CYP1A2, CYP3A4, CYP2C9, CYP2D6 və P-qlikoproteini inhibə edir və onların substratlarının təsirini artıra bilər. Amiodaronun yarım xaricolması dövrünün olması səbəbindən qarşılıqlı təsir imkanı yalnız digər dərmanlarla eyni vaxtda terapiya ilə deyil, həm də amiodaronun dayandırılmasından sonra bir neçə ay ərzində təyin olunan dərmanlarla da mövcuddur.
Digər dərman vasitələrinin amiodarona təsiri
CYP3A4 və CYP2C8 inhibitorları amiodaronun metabolizminə maneə törədə və beləliklə təsirini artıra bilər. Amiodaron ilə müalicə zamanı CYP3A4 inhibitorlarının (məsələn, qreypfrut suyu və bəzi dərmanlar) istifadəsindən çəkinmək tövsiyə olunur.
Amiodaron CYP3A-nın inhibitorudur, ona görə də CYP3A-nın substratları, inhibitorları, induktorları olan preparatlar və ya maddələr amiodaronla qarşılıqlı təsirdə ola bilər. Bu, xüsusilə istifadəsi ciddi toksik effektlərin inkişaf riski ilə bağlı olan preparatlar, məsələn, digər antiaritmik vasitələr üçün çox mühümdür. 
Amiodaronun peroral antikoaqulyantlarla, diqoksinlə, fenitoinlə, QT-intervalını uzadan preparatlarla qarşılıqlı təsiri daha böyük əhəmiyyət kəsb edir.  

· Peroral antikoaqulyantlar
Amiodaron CYP2C9-u inhibə etməklə peroral antikoaqulyantların (o cümlədən, varfarinin) plazma konsentrasiyasını yüksəldir. Peroral antikoaqulyantların təsirinin qanaxma riskinin yüksəlməsi ilə müşayiət olunan güclənməsi qanda protrombinin səviyyəsinə daha tez-tez nəzarət edilməsini və amiodaronla müalicə müddətində və həm də preparatın ləğv edilməsindən sonra 8 gün müddətində antikoaqulyantların dozasına düzəliş edilməsini diktə edir. 
· Fenitoin (fosfenitoin)
Doza həddinin aşılması simptomlarının (xüsusilə, nevroloji xarakterli) inkişafı ilə fenitoinin plazma səviyyəsinin artması mümkündür (CYP2C9-un inhibə edilməsi hesabına). Doza həddinin aşılması əlamətləri meydana çıxan zaman klinik monitorinq və fenitoinin dozasının azaldılması;  imkan daxilində qan plazmasında fenitoinin səviyyəsinin təyin edilməsi tövsiyə olunur.  
· Ürək qlikozidləri (üskükotu preparatları)
Avtomatizmin (aydın ifadə olunmuş bradikardiya) və atrioventrikulyar keçiriciliyin pozulması (sinergetik təsir) mümkündür; qan plazmasında diqoksinin konsentrasiyasının artması (onun klirensinin azalması hesabına) və diqoksinin toksiklik riskinin yüksəlməsi mümkündür.  Qlikozid intoksikasiyasının erkən aşkar edilməsi üçün klinik elektrokardioqrafik və laborator nəzarət (mümkün qədər qan plazmasında diqoksinin səviyyəsinin təyin edilməsi) lazımdır; diqoksinin dozasını iki dəfə azaltmaq lazım gələ bilər. 
Hər biri «Torsades de pointes» tipli mədəcik taxikardiyası törədə bilən iki dərman vasitəsinin birlikdə istifadə edilməsi, adətən əks göstərişdir. 
Lakin, metadon və bəzi antiparazitar preparatlar (halofantrin, lümefantrin, pentamidin) bu qaydadan istisnalıq təşkil edir və yalnız «Torsades de pointes» tipli mədəcik taxikardiyası törədə bilən digər vasitələrlə birlikdə istifadəsi tövsiyə olunmur.
Əks göstəriş sayılan kombinasiyalar

QT-intervalının uzanması və “piruet” (“Torsades de pointes”) tipli polimorf paroksizmal taxikardiyanın inkişaf riskinin yüksəlməsi ilə əlaqədar olaraq, aşağıdakı preparatlarla kombinəolunmuş müalicə əks göstərişdir 
· IА sinif antiaritmik preparatlar, məsələn, хinidin, hidroxinidin, prokainamid, dizopiramid; 

· III sinif antiaritmik preparatlar, məsələn, dofetilid, ibutilid, sotalol, bretilium;

· Bəzi antipsixotik maddələr (хlorpromazin, siamemazin, levopromazin, tioridazin, trifluoperazin, amisulpirid, sulpirid, tiaprid, veraliprid, droperidol, flufenazin, haloperidol, pimozid, pipamperon, pipotiazin, sertindol, sultoprid, trazodon, zuklopentiksol); 
· litium preparatları və trisiklik antidepressantlar, məsələn, doksepin, maprotilin, amitriptilin; sitalopram, essitalopram;
· bəzi antihistamin preparatlar, məsələn, loratadin, terfenadin, astemizol, mizolastin, mekvitazin;

· malyariya əleyhinə preparatlar, məsələn, xinin, mefloxin, xloroxin;

· Digər dərman vasitələri: arsen birləşmələri, bepridil, cizaprid, difemanil, dolasetron v/i, domperidon, eritromisin v/i, moksifloksasin, sparfloksasin, vinkamin v/i, levofloksasin, toremifen, prukaloprid, spiramisin v/i.
Telaprevir. Həddindən artıq bradikardiyanın inkişaf riski ilə miokardın avtomatizmi və keçiriciliyinin pozulması.

Kobisistat. Yavaşlayan metabolizminin səbəbindən amiodaronun yaratdığı əlavə reaksiyaların artması riski.
Aşağıdakı preparatlarla kombinəolunmuş müalicə  tövsiyə olunmur
· Sotaloldan (istifadəsi əks göstəriş olan kombinasiya) və esmololdan (istifadəsi ehtiyatlılıq tələb edən kombinasiya) başqa β-adrenoblokatorlar və kalsium kanallarının ÜYT-ni azaldan bəzi inhibitorları diltiazem, verapamil):  mənfi xronotrop effektlərin potensiallaşması və keçiriciliyin aydın ifadə olunmuş bradikardiyanın inkişafı ilə müşayiət olunan ləngiməsi, AV-blokada, mədəcik aritmiyası riskinin, xüsusilə  «Torsades de pointes» riskinin yüksəlməsi mümkündür. Əgər belə kombinasiya qaçılmazdırsa, əvvəlcədən QT intervalına ciddi nəzarət etmək və müalicə prosesində EKQ-yə daim nəzarət etmək lazımdır;
· Hipokaliemiyaya gətirib çıxara bilən bununla da «Torsades de pointes» riskini yüksəldən stimullaşdırıcı işlədicilər; digər növ işlədicilərdən istifadə etmək lazımdır;

· İİV-proteazanın inhibitorları: amiodaron Р450 sitoxromun CYP3A4 və  CYP2C8 izofermentləri vasitəsilə metabolizə olunur, ona görə də bu fermentlərin inhibitorları ilə, xüsusilə də İİV-proteazanın inhibitorları kimi CYP3A4-ün inhibitorları ilə qarşılıqlı təsiri mümkündür. Kombinasiya amiodaronun metabolizminin tormozlanmasına, onun konsentrasiyasının yüksəlməsinə və ciddi əlavə təsirlərin (məsələn, аritmiyanın) başvermə riskinin yüksəlməsinə gətirib çıxara bilər.  Belə kombinasiyadan qaçmaq lazımdır. Əgər belə kombinasiya zəruridirsə, pasiyentin vəziyyətinə ciddi nəzarət etmək lazımdır; 
· metadon: mədəcik aritmiyalarının, xüsusilə «Torsades de pointes» tipli aritmiyaların başvermə riskinin yüksəlməsi . EKQ-yə nəzarət etmək və klinik nəzarət aparmaq lazımdır.
Aşağıdakı preparatlarla kombinəolunmuş müalicə ehtiyatlı olmağı tələb edir
· Р-qlikoproteinin substratları, o cümlədən dabiqatran: amiodaron Р-qlikoproteinin inhibitoru olduğundan, birlikdə istifadə zamanı qanda P-qlikoproteinin substratlarının konsentrasiyasının və onların əlavə reaksiyalarının başvermə riskinin yüksəlməsi mümkündür. Qan plazmasında dabiqatranın konsentrasiyasının yüksəlməsi ilə qanaxma riski yüksəlir, ona görə də klinik monitorinq və dabiqatranın dozasına düzəliş edilməsi (150 mq/gündən yüksək olmayaraq) lazımdır. 
· Ürək qlikozidləri (üskükotu preparatları), o cümlədən digoksin: Avtomatizmin (həddindən artıq bradikardiya) və AV keçiriciliyinin (hərəkət sinergizmi) pozulması müşahidə oluna bilər.

Qan plazmasında diqoksinin konsentrasiyasını artımı (klirensinin azalması səbəbindən) və toksiklik riskinin yüksəlməsi mümkündür. Qlikozid intoksikasiya əlamətlərinin erkən aşkarlanması üçün klinik, laboratoriya (mümkünsə, qan plazmasında diqoksin səviyyəsinin müəyyən edilməsi) və EKQ nəzarəti zəruridir; diqoksinin dozasının tənzimlənməsi vacib bilər.
CYP 2C9 substratları.

Amiodaron sitoxrom P450 2C9-u inhibə edərək oral antikoaqulyantlar (varfarin) və fenitoin kimi CYP 2C9 substratlarının plazmada konsentrasiyalarını artırır.
-Oral antikoaqulyantlar (varfarin daxil olmaqla)
Artan qanaxma riski ilə oral antikoaqulyantların təsirinin gücləndirilməsi qanda protrombin/ beynəlxalq normallaşdırılmış nisbətin (BNN) səviyyəsinin daha tez-tez monitorinqi və amiodaron ilə müalicə zamanı və dayandırıldıqdan sonra daha 8 gün ərzində antikoaqulyantların dozasının tənzimlənməsi zəruridir.

-Fenitoin (ekstrapolyasiya ilə – həmçinin fosfenitoin)
Doza həddinin aşılması əlamətləri, xüsusən də nevroloji əlamətlər ilə qaraciyərdə onun metabolizmasının ləngiməsi səbəbindən fenitoinin plazma konsentrasiyasının artması. Klinik monitorinq aparılmalı, qan plazmasında fenitoinin konsentrasiyasına nəzarət edilməli və zəruri hallarda fenitoinin dozası tənzimlənməlidir.
CYP2D6 substratları
- Flekainid. Amiodaron sitoxrom CYP2D6-nı inhibə edərək flekainidin plazmada konsentrasiyasını artırır; flekainidin dozası tənzimlənməlidir. Mənfi təsirlərin qarşısını almaq üçün xəstə yaxından izlənilməlidir. Belə şəraitdə flekainidin plazmada səviyyəsinin monitorinqi tövsiyə edilir.
CYPЗА4 substratları
Amiodaron CYP3A4 fermentinin inhibitorudur və CYP3A4 substratlarının plazmada  konsentrasiyasını artırır ki, bu da onların toksikliyinin artmasına səbəb ola bilər.
CYPЗА4-ün köməyi ilə metabolizə olunan statinlər (o cümlədən simvastatin, atorvastatin, lovastatin): rabdomioliz riskinin dozadan-asılı yüksəlməsi. Simvastatindən istifadə zamanı, onun dozası gündə 20 mq-dan artıq olmamalıdır. Əgər preparatın bu dozada istifadəsi zamanı müalicəvi effekt əldə edilməzsə, amiodaronla qarşılıqlı təsiri olmayan digər statin təyin etmək lazımdır;

CYP3A4 vasitəsilə metabolizə olunan digər preparatla: lidokain, takrolimus (nefrotoksiklik riski), sildenafil (onun əlavə təsirlərinin güclənməsi riski), triazolam, midazolam (psixomotor effektlərin inkişaf riski) dihidroerqotamin, erqotamin, kolxisin; dozaya düzəliş edilməsi lazımdır.
Sotalol istisna olmaqla (əks göstəriş olan kombinasiya) yuxarıda qeyd edilən β-blokatorlardan, kalsium kanallarının blokatorlarından, ürək qlikozidlərindən başqa, amiodaron klonidinlə, quanfasinlə, xolinesterazanın inhibitorları ilə (donepezil, qalantamin, rivastiqmin, takrin, ambemonium, piridostiqmin, neostiqmin), pilokarpinlə qarşılıqlı təsirə girərək, həddindən artıq bradikardiyanın (additiv effektlər), ritmin mədəcik pozulmasının, xüsusilə «Torsades de pointes» tipli paroksizmal taxikardiyanın inkişaf riskini yüksəldir. Pasiyentin vəziyyətinə klinik və elektrokardioqrafik nəzarət etmək tövsiyə olunur. 
Ürək çatışmazlığı üçün istifadə olunan β-blokatorlar (bisoprolol, karvedilol, metoprolol, nebivolol)
Həddindən artıq bradikardiya riski ilə miokardın avtomatizmi və keçiriciliyinin pozulması, mədəcik aritmiyası riskinin artması, xüsusən də "Torsades de pointes" aritmiyası. Daimi klinik və EKQ monitorinqi tövsiyə olunur.
Esmolol

Simpatik kompensator mexanizmlərin tormozlanması nəticəsində ürəyin avtomatizminin keçiriciliyinin və yığılma qabiliyyətinin pozulması mümkündür. Pasiyentin vəziyyətinə klinik və elektrokardioqrafik nəzarət lazımdır. 

Peroral istifadə üçün diltiazem (CYP3A4 inhibitoru) və verapamil (CYP3A4 substratı)
Xüsusilə yaşlı pasientlərdə bradikardiya və ya AV blokadası riski. EKQ monitorinqi və klinik müşahidə zəruridir.
Bəzi makrolidlər (məsələn, klaritromisin, azitromisin, roksitromisin): belə kombinasiya hər pasiyent üçün potensial risklərin və faydanın ciddi qiymətləndirilməsinə əsaslanmalıdır, belə ki, mədəcik aritmiyasının, xüsusilə «Torsades de pointes» tipli mədəcik taxikardiyasının inkişafının yüksək riski mövcuddur; bu preparatların birlikdə istifadəsi müddətində EKQ-yə nəzarət etmək, pasiyentin klinik monitorinqini aparmaq lazımdır; 

Hipokaliemiya törədə bilən və bununla da «Torsades de pointes» tipli paroksizmal taxikardiya riskini yüksəldə bilən digər dərman vasitələri:
- diuretiklər, ayrılıqda və ya kombinasiyada; 

- sistem qlükokortikoidlər və mineralokortikoidlər, tetrakozaktid; 

- аmfoterisin B (venadaxili). 

Hipokaliemiyanın baş verməsinin qarşısını almaq və lazım gələrsə, ona düzəliş etmək; qanda elektrolitlərin səviyyəsinə, QT-intervalına və EKQ-də U dalğasının meydana çıxmasına nəzarət etmək lazımdır. QT-intervalının 450 ms-ə qədər və ya başlanğıc qiymətinin 25%-dən çox olmayaraq artması yolveriləndir. 

«Torsades de pointes» tipli paroksizmal taxikardiya meydana çıxan zaman antiaritmik preparatlar istifadə edilməməli, ürəyin yığılma tezliyinin azaldılmasına yönələn mədəcik kardiostimulyasiyası aparılmalıdır, maqnezium preparatlarının venadaxili yeridilməsi mümkündür.
Bradikardiya törədən preparatlar

Mədəcik aritmiyaların, xüsusən də "Torsades de pointes" inkişaf riskinin artması. Klinik və EKQ monitorinqi tövsiyə olunur.
- оrlistat: qan plazmasında amiodaronun və onun aktiv metabolitlərinin səviyyəsinin azalması mümkündür.  Klinik nəzarət və EKQ-yə nəzarət etmək lazımdır; amiodaronun dozasına düzəliş edilməsi lazım gələ bilər;
-tamsulozin: Tamsulozinin qaraciyərdə metabolizminin ləngiməsi səbəbindən onun yaratdığı arzuolunmaz təsirlərin artması riski mövcuddur. Amiodaron ilə müalicə zamanı və onun dayandırılmasından sonra klinik monitorinq və lazım olduqda tamsulozinin dozasının tənzimlənməsi aparılmalıdır.

-vorikonazol: mədəcik aritmiyasının, xüsusən də mədəcik taxikardiyasının "Torsades de pointes" riskinin artması, çünki qanda amiodaronun səviyyəsi onun metabolizminin azalması səbəbindən arta bilər. Klinik monitorinq və EKQ parametrlərinin monitorinqi və zəruri hallarda amiodaronun dozasının tənzimlənməsi lazımdır.

Qreypfrut şirəsi sitoxrom Р450 3А4-ü inhibə edir ki, bu da qan plazmasında amiodaronun konsentrasiyasının yüksəlməsinə gətirib çıxara bilər. Amiodaronla müalicə zamanı onun istifadəsindən qaçmaq lazımdır.

Xüsusi diqqət tələb edən birləşmələr
-Pilokarpin. Həddindən artıq bradikardiyanın inkişaf riski (ürək ritmini yavaşladan dərman vasitələrinin əlavə təsiri).
Hamiləlik və laktasiya dövründə istifadəsi

Heyvanlar üzərində aparılan tədqiqatlar amiodaronun hər hansı teratogen təsirini aşkar etməmişdir, ona görə də insanlarda malformasiya təsiri gözlənilmir. Hamiləliyin birinci trimestrində istifadə edildikdə, amiodaronun insanlarda mümkün teratogen və ya fetotoksik təsirlərini qiymətləndirmək üçün kifayət qədər klinik məlumatlar yoxdur.
Dölün qalxanabənzər vəzi 14-cü həftədən yodu birləşdirməyə başladığı üçün bu vaxta qədər amiodaron istifadə edildikdə, dölün qalxanabənzər vəzinə təsir gözlənilmir. Bu müddətdən sonra amiodaron istifadə edərkən həddindən artıq yodun yüklənməsi döldə hipotiroidizmə səbəb ola bilər, hansı ki, laboratoriya testləri ilə aşkar edilə bilər və ya hətta klinik olaraq zob kimi görünə bilər. Amiodaronun dölün qalxanabənzər vəzinə təsirini nəzərə alaraq, bu preparatın qəbulunun faydaları risklərdən çox olmadıqda, hamiləlik dövründə istifadəsi əks göstərişdir.
Amiodaron və onun metabolitləri əhəmiyyətli miqdarda ana südünə keçir. Körpədə hipotiroidizmin inkişaf riskini nəzərə alaraq, amiodaron ilə müalicə zamanı ana südü ilə qidalanma əks göstərişdir.
Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri

Preparat nəqliyyat vasitələrini və digər potensial təhlükəli mexanizmləri idarəetmə qabiliyyətinə mənfi təsir göstərə bilər, xüsusilə görmə orqanlarında və sinir sistemində amiodaronla bağlı pozğunluqlar olan pasiyentlərdə. 
İstifadə qaydası və dozası
Вöyüklər
Doydurucu doza. 
Müalicəni, adətən, 8-10 gün ərzində gündə 3 dəfə 200 mq (1 tablet) doza ilə başlamaq, sonra isə növbəti həftələr ərzində dozanı gündə 2 dəfə 200 mq-a qədər azaltmaq lazımdır. 
Вəzi hallarda müalicənin əvvəlində daha yüksək dozalar istifadə edilə bilər (gündə 4-5 tablet), hansı ki, həmişə qısa müddət ərzində və elektrokardioqrafik nəzarət altında qəbul edirlər.  

Dəstəkləyici doza
Pasiyentin preparata qarşı reaksiyasından asılı olaraq, minimal effektiv dozalardan istifadə etmək lazımdır. Doydurucu dövrdən sonra dozanı hər iki gündən bir gündə ½ tabletə (100 mq) və ya 1 tabletə (200 mq) azaltmaq olar. Nadir hallarda pasiyent üçün daha yüksək dəstəkləyici dozalar tələb oluna bilər (gündə 2 tabletə qədər). Dəstəkləyici dozanı müntəzəm olaraq yenidən nəzərdən keçirmək lazımdır.  

Dəstəkləyici müalicə zamanı həddindən artıq yüksək dozaların istifadəsi əlavə təsirlər törədə bilər, hansı ki, onların orqanizmin toxumalarında amiodaronun və onun metabolitlərinin yüksək səviyyələri ilə bağlı olduğu hesab edilir. 
Preparatın tablet dərman forması vəziyyətin stabilləşdirilməsi və uzunmüddətli müalicə üçün istifadə edilir. Preparatın qəbul rejimi həkim tərəfindən fərdi olaraq təyin edilir. 
Ahıl yaşlı pasiyentlər
Bütün pasiyentlərdə olduğu kimi minimal effektiv dozaların istifadə edilməsi çox vacibdir. Ahıl yaşlı pasiyentlər hətta preparatın adi dozalarda təyini zamanı Aritmilin təsirinə qarşı yüksək həssaslıq göstərə bilər. Qalxanabənzər vəzinin funksiyasının monitorinqinə xüsusi diqqət etmək lazımdır. 
Uşaqlar.

Uşaqlar üçün amiodaronun təhlükəsizliyi və effektivliyi bu vaxta qədər qiymətləndirilməmişdir, ona görə də onun uşaqlarda istifadəsi tövsiyə olunmur.  

Əlavə təsirləri
Qan və limfa sisteminə
· Hemolitik anemiya, аplastik anemiya, trombositopeniya; 

· Amiodaron qəbul edən pasiyentlərdə sümük iliyinin qranulemasının inkişaf etməsi halları olmuşdur. Bunun klinik əhəmiyyəti məlum deyildir. 
Ürək-damar sisteminə
· Bradikardiya, adətən orta dərəcəli və dozadan-asılı; 

· aritmiyanın inkişafı və ya güclənməsi (o cümlədən «Torsades de pointes» tipli), bəzən sonradan ürəyin dayanması ilə; keçiriciliyin pozulması (sinoatrial blokada, müxtəlif dərəcəli AV-blokada) – əsasən, preparatla birlikdə ürəyin mədəciklərinin repolyarizasiya dövrünü uzadan preparatların istifadəsi zamanı və ya elektrolit balansının pozulması zamanı;  
· bəzi hallarda – ifadə olunmuş bradikardiya, müstəsna hallarda sinus düyününün müalicənin dayandırılmasını tələb edən dayanması, xüsusilə, sinus düyününün disfunksiyası olan pasiyentlərdə və/və ya ahıl yaşlı pasiyentlərdə;  
· vaskulitlər.

Endokrin sistemə (bax: bölmə «İstifadəsinin xüsusiyyətləri»). 

· Hipotireoidizm, hipertireoidizm, bəzən letal nəticə ilə;

· antidiuretik hormonun qeyri-adekvat sekresiya sindromu (SIADH), xüsusilə, əgər preparat hiponatriemiya törədə bilən dərman vasitələri ilə birlikdə istifadə edilərsə. 
Görmə orqanlarına 

· Adətən, yarıq lampası ilə müayinə zamanı gözbəbəyi altındakı sahədə buynuz qişanın epitelində mikroyığıntılar gözqamaşdırıcı işıqda rəngli halə şəklində görünür və/və ya görmənin qeyri-dəqiqliyi ilə təzahür edir. Buynuz qişada mikroyığıntılar lipid qatları kompleksindən ibarətdir, preparatın ləğv edilməsindən sonra itir və müalicənin dayandırılmasını tələb etmir;  
· Optik nevropatiya/görmə sinirinin korluğa səbəb ola bilən nevriti (bax: bölmə «İstifadəsinin xüsusiyyətləri»).

Həzm traktına
· Mədə-bağırsaq pozğunluqları (ürəkbulanma, qusma, disgevziya), adətən preparatla doyma zamanı baş verir və dozanın azaldılması zamanı itir; pankreatit/pankreatitin kəskinləşməsi, ağızda quruluq, qəbizlik.
Hepatobiliar sistemə (bax: bölmə «İstifadəsinin xüsusiyyətləri»).
· Müalicənin əvvəlində qan zərdabında transaminazaların, adətən, mötədil izoləolunmuş yüksəlməsi (normadan 1,5-3 dəfə yüksək). Bu göstəricilərin normallaşması dozanın azaldılması və ya hətta spontan şəkildə baş verir; 
· qan zərdabında transaminazaların aktivliyinin yüksək səviyyəsi ilə və/və ya sarılıqla qaraciyərin bəzən ölümlə nəticələnən kəskin zədələnmələri, o cümlədən kəskin böyrək çatışmazlığı; 
· qaraciyərin bəzən ölümlə nəticələnən xroniki xəstəlikləri (psevdoalkoqol hepatitlər, sirroz).
İmmun sistemə
· Аngionevrotik ödem;

· Anafilaktik/anafilaktoid reaksiyalar, o cümlədən anafilaktik şok.
Sinir sisteminə
· Ekstrapiramid tremor (bu əlavə təsirin meydana çıxması dozanın azaldılmasını və ya preparatın ləğv edilməsini tələb edə bilər), qorxulu yuxugörmələr, yuxunun pozulması; 
· periferik sensomotor neyropatiya və/və ya miopatiya, adətən preparatın ləğv edilməsindən sonra dönən xarakter daşıyır (bax: bölmə «İstifadəsinin xüsusiyyətləri»); 

· beyinciyin ataksiyası (dozanın azaldılmasından və ya preparatın ləğvindən sonra geriyə inkişaf edir), xoşxassəli kəllədaxili hipertenziya (beyinin psevdoşişi), baş ağrısı, vertiqo. 
· Parkinsonizm sindromu, parosmiya.
Psixi pozğunluqlar:
· Şüurun qarışıqlığı/cəfəngiyyat, hallusinasiyalar.
Reproduktiv sistemə
· Epididimitlər, orxitlər, impotensiya.

Sidik-ifrazat sisteminə
· Kreatinin səviyyəsinin artması ilə müşahidə olunan böyrək zədələnməsi.

Tənəffüs sisteminə
· Ağciyər toxumasına bəzən ölümlə nəticələnən toksik təsirin meydana çıxması (hipersensitiv pnevmonit, alveolyar interstisial pnevmonit, pnevmoniya ilə obliterasiyaedici bronxiolit) (bax: bölmə «İstifadəsinin xüsusiyyətləri»). Dispnoe (ola bilər ki, ağır və mövcud ürək statusu ilə izah olunmayan olsun) və ya həm ayrıca, həm də ümumi vəziyyətin pisləşməsi ilə (yorğunluq, bədən kütləsinin azalması, temperaturun yüksəlməsi) quru öskürək meydana çıxarsa, pasiyentin döş qəfəsinin rentgenoqrafiyası, funksional tənəffüs testləri aparılmalıdır. Belə hallarda amiodaronun ləğv edilməsinin zəruriliyi və qlükokortikosteroidlərin təyin edilməsinin məqsədəuyğunluğu nəzərdən keçirilməlidir. Belə pnevmopatiyalar ağciyərlərin fibrozuna gətirib çıxara bilər;  

· ağır tənəffüs fəsadları (kəskin respirator distress-sindrom), ola bilsin ki, oksigenin yüksək miqdarı ilə qarşılıqlı təsir zamanı, bəzən letal nəticə ilə; 
· ağır tənəffüs çatışmazlığı olan pasiyentlərdə bronxospazm, hər şeydən əvvəl bronxial astması olan pasiyentlərdə. 
Bəzi hallarda qanhayxırma ilə güclənən ağciyər qanaxması barədə məlumat verilmişdir. Bu ağciyər əlavə təsirləri tez-tez amiodaron tərəfindən törədilən pnevmopatiya ilə assosiasiya olunmuşdur. 
Dəri və dərialtı toxumaya
· Fotosensibilizasiya (bax: bölmə «Istifadəsinin xüsusiyyətləri»); 

· Ekzema
· preparatın yüksək dozaları ilə uzunmüddətli müalicə zamanı ərinin açıq sahələrində, xüsusilə üzdə bozumtul və ya göyümtül piqmentasiya; müalicə dayandırıldıqdan sonra bu piqmentasiya tədricən itir *10-24 ay ərzində); 
· radioterapiya zamanı eritema; adətən, qeyri-spesifik səpgi, eksfoliativ dermatit (bu əlavə təsirin preparatın qəbulu ilə səbəb-nəticə əlaqəsi bu vaxta qədər dəqiq müəyyənləşdirilməmişdir); alopesiya, övrə. 
· Ağır gedişatlı, bəzən isə ölümlə nəticələnən toksik epidermal nekroliz (Layell sindromu), 
Stivens-Conson sindromu, bullyoz dermatit, DRESS-sindromu kimi dəri reaksiyaları.

Metabolik pozuntular və trofika pozğunluğu

· İştahanın azalması

Laborator müayinələr
· Qanda kreatininin səviyyəsinin yüksəlməsi; hiponatriemiya (SIADH-ın inkişafını göstərə bilər).

Preparatın əlavə reaksiyaları, adətən, dozadan asılıdır, ona görə də arzuolunmaz effektlərin baş vermə riskinin qarşısını almaq və ya minimuma endirmək üçün ehtiyatla minimal effektiv dəstəkləyici dozanı müəyyən etmək lazımdır. 
Doza həddinin aşılması
Sinus bradikardiyasının, ürəyin dayanmasının, mədəcik taxikardiyası tutmalarının, «Torsades de pointes» paroksizmal taxikardiyasının damar çatışmazlığının, qaraciyərin zədələnməsinin bir neçə halı təsvir edilmişdir. 
Müalicəsi: preparatın ləğvi, simptomatik müalicə. Bradikardiya baş verən zaman β-adrenomimetiklər, atropin preparatları və ya qlükaqon, lazım gələrsə – kardiostimulyasiya istifadə edilə bilər. «Torsades de pointes» tipli paroksizmal taxikardiya zamanı – ürək yığılmalarının tezliyinin azaldılmasına yönələn venadaxili maqnezium duzlarının yeridilməsi, kardiostimulya-siya.  
Amiodaronun farmakokinetik profilini nəzərə alaraq, pasiyentin vəziyyətinə (xüsusilə ürək fəaliyyətinə) uzun müddət ərzində nəzarət etmək lazımdır. 
Amiodaron və onun metabolitləri dializ zamanı orqanizmdən xaric olmur.

Buraxılış forması

10 tablet, blisterdə. 2, 3 və ya 5 blister içlik vərəqə ilə birlikdə karton qutuya qablaşdırılır.

Saxlanma şəraiti

25°С-dən yüksək olmayan temperaturda, orijinal qutusunda və uşaqların əli çatmayan yerdə saxlamaq lazımdır.
Yararlılıq müddəti
4 il. 

Yararlılıq müddəti bitdikdən sonra istifadə etmək olmaz.

Aptekdən buraxılma şərti

Resept əsasında buraxılır.
İstehsalçı/Qeydiyyat vəsiqəsinin sahibi
EİM “Borşaqovskiy kimya-əczaçılıq müəssisəsi” İSC, Ukrayna.
Ukrayna, 03134, Kiyev şəh., Mira küç., 17.
